kardosdrur/scandi-wiki huggingface dataset:
Jesper Mørkøv

Jesper Mørkøv (født 11. marts 1988 i Kokkedal) er en dansk cykelrytter. Fra 2015 til 2018 kørte han for . Hans foretrukne disciplin er banecykling.

På banen har han vundet flere danmarksmesterskaber, ligesom han sammen med Alex Rasmussen vandt Københavns seksdagesløb i 2016.

Han er lillebror til Michael Mørkøv.

Eksterne henvisninger 

 

Mandlige cykelryttere fra Danmark
Vindere af Københavns seksdagesløb
Sportsdirektører fra Danmark
Marc Hester

Marc Hester Hansen (født 28. juni 1985 i København) er en dansk cykelrytter. I 2017 kørte han for Team Wiggins, og tidligere har han kørt for  og . Hans foretrukne disciplin er banecykling.

På banen har han vundet danmarksmesterskabet i scratch, ligesom han sammen med Iljo Keisse vandt Københavns seksdagesløb i 2012.

Eksterne henvisninger 
 

Mandlige cykelryttere fra Danmark
Vindere af Københavns seksdagesløb
Personer fra København
Fifth Harmony

Fifth Harmony er en amerikansk pigegruppe, der har eksisteret siden 2012. Gruppen består af Ally Brooke, Normani Kordei, Dinah Jane, Lauren Jauregui og tidligere Camila Cabello, indtil hun forlod gruppen i december 2016.

Kilder og henvisninger 

Musikgrupper fra USA
Fruholmen fyr

Fruholmen fyr er et fyr i Måsøy kommune i Troms og Finnmark fylke i Norge. Fyret, som ligger på Fruholmen nord for Ingøya, er verdens nordligste fyrstation og det mest vejrudsatte fyr i Norge.

Det oprindelige 33 meter høje fyr i støbejern blev bygget i perioden 1864-1866 og tændt første gang 25. august 1866. Oprindelig blev fyrlyset drevet med fedtolie, men fra omkring 1875 blev der brugt petroleum. Fyret fik telefon i 1931. Fruholmen fyr var det eneste i Finnmark som ikke var besat af tyskerne under 2. verdenskrig, men i november 1944 blev den daværende fyrfamilie tvunget til at evakuere fyret, og fyrstationen blev bombet og jævnet med jorden.

Efter krigen opførtes et nyt fyr i jernbeton, og fyret blev tændt igen i 1949. Det nye fyr var drevet med strøm fra dieselgenerator. I 1963 blev der lagt et strømkabel fra Ingøy til fyret, og et radiofyr blev monteret året efter. I 1973 blev fyret omgjort til skiftestation med kun to mand på vagt, og familiebosætningen på fyret blev afviklet. Fruholmen fyr ble automatiseret og affolket i 2006.

Litteratur 
 Ellingsve, Eli Johanne (2012): Ishavsfyr

Kilder og henvisninger 

 Båtbørsen: Fruholmen - verdens nordligste fyrstasjon 
 Finnmark Dagblad: Kystverket vil leie ut Fruholmen 
 Fruholmen fyrstasjon på kystmuseene.no hentet 6. februar 2019

Fyr i Troms og Finnmark
Måsøy
Etableret i 1866
Iljo Keisse

Iljo Keisse (født 21. december 1982 i Gent) er en belgisk cykelrytter. Siden 2010 har han kørt for . Hans foretrukne disciplin er banecykling, hvor han har vundet nationale og europæiske mesterskaber.

Keisse har vundet mange seksdagesløb, heriblandt Københavns seksdagesløb i 2012 sammen med Marc Hester.

Ved Giro d'Italia 2015 vandt han løbets sidste etape.

Eksterne henvisninger 

 

Mandlige cykelryttere fra Belgien
Vindere af Københavns seksdagesløb
Personer fra Gent
Det moskovittiske kompagni

Det moskovittiske kompagni (, , ) var et handelsselskab grundlagt i 1555. Det var det første engelske handelskompagni af typen som senere kom til at dominere handel med kolonierne, og ble associeret med berømtheder som Henry Hudson og William Baffin. Det moskovittiske kompagni havde frem til 1698 monopol på handlen med Storfyrstedømmet Moskva (som udviklede sig til Zar-Rusland), og overlevede som selskab frem til den russiske revolution i 1917. Siden 1917 har selskabet været en velgørende virksomhed.

Kilder og henvisninger

Ruslands historie
Handelskompagnier
Mafjorden

Mafjorden er en fjord på Ingøya i Måsøy kommune i Troms og Finnmark fylke i Norge. Fjorden har indløb  mellem Stokkneset i sydvest og Finneset i nordøst, og den går  3,5 kilometer mod sydøst til Vikran inderst i fjorden. Der ligger flere holme ved indløbet til fjorden, Terningen, Sandholmen og Mafjordholmen. Nord for disse ligger Fruholmen fyr.

Fiskeværet Finnes ligger på østsiden helt yderst i fjorden og lidt længere inde ligger Steinvik. Vikran er en bebyggelse helt inderst i fjorden. Langnes er et næs som går mod nord i fjorden. Østerbotn ligger på østsiden og Vikranleira på vestsiden. Vikranleira er en næstn 700 meter lang, lavvandet bugt, der går mod sydøst.

Kilder og henvisninger

Fjorde i Troms og Finnmark
Måsøy
Rudolph Christensen

Rudolph Christensen (født 1849, død 1925) var en dansk grosserer, der var medejer af Christensen & Hansens Efterfölgere. Han er kendt for sin bolig, der nu er Nationalmuseets Klunkehjem.

Den 6. juli 1878 giftede den 29-årige Christensen sig med rigmandsdatteren Elina Hamberg 1855-1941, og bare et år senere i 1879 fik de sønnen Aage Rudolph. I 1880 fik de datteren Gerda Elina, og 2 år senere i 1882 fik de datteren Ellen Martha Kirstine. 

I 1886 købte familien Frederiksholms Kanal 18 i København, og efter en omfattende renovering flyttede familien ind i 1890.

Rudolph Christensen ejede hele ejendommen og lånte også de andre etager ud til andre. Rudolph var meget rig og var en af de 25 rigeste mænd i landet. Familien fik også sit eget badeværelse før kongen som måtte nøjes med et badekar i sit soveværelse på hans kongelige bolig Amalienborg. Rudolph Christensen var også en af de første i landet, der fik telefon i 1901 og havde telefonbog med bl.a. kongen. Christensen havde også hurtigt fået fat i det moderne elektricitet. Dog mens han fik de mange nye ting ønskede resten af lejligheden ikke forandring.

Rudolph Christensen gjorde sin lejlighed endnu mere prestigefyldt og gjorde det til dagens klunkehjem. Christensen fik toilet selvom han boede på anden sal og fik også tidligt håndvask. Som noget nyt fik tjenestefolkene også bedre betingelser, og stuepigen Karen, som arbejdede i lejligheden til sin død, havde også sit eget soveværelse.

Christensen tog tit sin familie med rundt i landet. Han nød især Skagens gode sommervejr og opholdte sig også tit i Cannes (Sydfrankrig) med sin familie. Familien Christensen er især også kendt for at være meget tætte. I modsætning til mange andre "finere" ægtepar delte Christensen og hans hustru Elina seng helt til hans død. Også børnene havde et tæt forhold. Tit sad de to søstre sammen inde i lejligheden hele dagen.

Ved Christensens død i 1925 var Aage flyttet hjemmefra, men døtrene blev boende. Moren døde først i 1941, hvorefter Aage arvede alle pengene. Men de ugifte halvgamle døtre fik lejligheden, som de blev boende i. 

Klunkehjemmet popularitet skyldes, at næsten intet er forandret, så det ligner virkelig et klunkehjem fra klunketiden. I slutningen af 50'erne inviterede døtrene Nationalmuseets direktør på kaffe. Da direktøren så lejligheden, blev hun meget begejstret over sådan en gammel fin perfekt lejlighed. Døtrene ønskede, at Nationalmuseet skulle arve det hele, så "normale folk" kunne nyde af lejligheden og få rundvisninger.

I 1963 døde døtrene med kun et par måneders mellemrum. Herefter arvede Nationalmuseet alt. Det var starten på klunkehjemmets rundvisninger og klunkehjemmet blev officielt en dansk seværdighed.

Maria Førlev, indehaver af designgalleriet Etage Projects, er oldebarn til Rudolph Christensen. 
Grosserere fra Danmark
Tayeb Braikia

Tayeb Braikia (født 8. marts 1974 i Aarhus) er en dansk tidligere cykelrytter og nuværende landstræner for Danmarks damelandshold i landevejscykling. Fra 2001 til 2002 kørte han for . Hans foretrukne discipliner var sprint og banecykling.

På banen har han vundet flere danmarksmesterskaber, ligesom han sammen med Jimmi Madsen vandt Københavns seksdagesløb i 1999. I øvrigt det sidste løb der blev kørt i Forum.

Braikia styrtede under spurten ved 1. etape i Vuelta a Murcia 2001, hvor han kom slemt til skade med skulderen. Dette blev også hans sidste løb som professionel. Efterfølgende har han over to perioder været landstræner for det danske banelandshold. I dag bor han på Sjælland hvor han driver en cykelforretning.

Eksterne henvisninger 
 

Mandlige cykelryttere fra Danmark
Personer fra Aarhus
Vindere af Københavns seksdagesløb
Sportsdirektører fra Danmark
Bruno Risi

Bruno Risi (født 6. september 1968 i Altdorf) er en forhenværende cykelrytter fra Schweiz. Hans foretrukne disciplin var banecykling, hvor han har vundet medaljer ved nationale, europæiske og verdensmesterskaber. Han har deltaget ved fem olympiske lege.

Risi har også vundet mange seksdagesløb, heriblandt Københavns seksdagesløb fire gange, to gange hver med Kurt Betschart og Franco Marvulli.

Eksterne henvisninger 

 

Mandlige cykelryttere fra Schweiz
Vindere af Københavns seksdagesløb
Trøjborgvej (Aarhus)

Trøjborgvej er en gade i det nordlige Aarhus, der strækker sig fra t-krydset Dronning Margrethes Vej/Skovvejen mod sydøst til Nørrebrogade mod nordvest. Vejen udgør en grænse mellem den tætbebyggede del af bydelen Trøjborg på den ene side og det gamle Århus Kommunehospital, N. Kochs Skole, Sankt Johannes Kirke og Nordre Kirkegård på den anden.

Trøjborgvej blev navngivet i 1897.

Kilder og henvisninger 

Gader i Aarhus
Passiv radar

Passiv radar er en sporingsteknik som i modsætning til konventionel radar ikke udsender elektromagnetiske bølger fra sin egen antenne og analyserer den reflekterede energi. I stedet analyseres refleksioner og dopplereffekten fra andreantenner i området, eksempelvis radiosendere, TV-sendere, mobilmaster eller fra andre konstant udstrålende antennemaster. Man kan sige at passive radarsystemer er en bistatisk radar hvor transmitteren ikke er en del af systemet.

Funktionalitet 
For at systemet skal fungere er radarsystemets computer nødt til at kende placeringen af de lokale antenner, deres radiofrekvens og modulation samt de lokale geografiske forhold. Hvis et reflekterbart objekt, eksempelvis et missil, bevæger sig igennem udstrålingsfeltet fra transmitteren kan man ud fra frekvens, amplitude, faseændringer og dopplereffekt beregne en flyveprofil og størrelse på objektet. På grund af de komplekse beregninger der kræves behøves en stor mængde computerkraft. Modtageren på et passivt radarsystem kan samtidig benyttes til elektronisk opklaring. Omvendt er rene ES-systemer ikke betragtet passive radarsystemer da disse kun giver en pejlig til mål og ikke er i stand til at lave afstandsberegninger. Dette problem kan omgås på ved at sætte flere ES-systemer sammen og krydse deres pejlinger, eksempelvis som Goldhaube-systemet i Østrig.

Det kan være meget svært at erkende at man bliver overvåget af et passivt radarsystem da der ikke kommer aktive radartransmissioner fra systemet. Dette anses som en afgørende militær fordel. En andet muligt fordel er muligheden for at spore fly som benytter sig af stealth teknologi (eksempelvis B-2 Spirit eller F-117 Nighthawk fra United States Air Force), som er vanskelige at spore med aktiv radar i de traditionelle frekvensbånd. Teknologien blev afprøvet i praksis i 2012. Ikke kun metalliske objekter, men også levende væsender påvirker udstrålingen af elektromagnetisk energi.

Aktuelle systemer 
Kendte systemer er eksempelvis "Celldar" (mobiltelefonradar) (fungerer ved hjælp af mobilsignaler) eller systemet "Silent Sentry" (fungerer ved hjælp af radiosignaler). Sidstnævnte er i stand til at overvåge luftrummet over en storby. Systemerne "Tamara" og "Vera-E" har en rækkevidde på omkring 450 kilometer.

Historiske systemer 
Radarbølgerne fra den britiske Chain Home under 2. verdenskrig blev ikke kun benyttet af briterne, men også af den tyske Klein-Heidelberg-radar. I alt bev der bygget seks radaranlæg på den besatte kanalkyst i henholdsvis Frankrig, Belgien og Nederlandene. Da disse anlæg ikke selv udsendte radarstråler blev deres eksistens kun kendt for de allierede igennem aflytning af radiokommunikation. Afhøring af tyske radaroperatører blandt de allieredes krigsfanger afslørede at systemet havde en rækkevidde på omkring 450 kilometer. Dette er måske verdens første bistatiske radarsystem.

Referencer

Eksterne henvisninger 
 gyges.dk: beskrivelse af Klein Heidelberg
 airpower.at: airpower.at: Passiv-Radar
 Deutschlandfunk.de: "Forschung aktuell" Beitrag "Küstenüberwachung - Mobilfunkechos für die Aufklärung"

Radarteknik
Rod Serling

Rodman Edward "Rod" Serling (født 25. december 1924, død 28. juni 1975) var en amerikansk manuskriptforfatter, dramatiker, tv-producent og stemmelægger kendt for sine live-tvdramaer fra 1950'erne og sin science-fiction antologi tv-serie, The Twilight Zone . Serling var aktiv i politik, både på og uden for skærmen, og hjalp til med at danne tv-industristandarder. Han blev kendt som Hollywoods "angry young man", som kolliderede med tv-chefer og sponsorer over en lang række spørgsmål, herunder censur, racisme og krig.

Eksterne henvisninger 

 

Manuskriptforfattere fra USA
Dramatikere fra USA
Tv-producenter fra USA
Amerikanere i 1900-tallet
Hollywood Walk of Fame
Dronning Margrethes Vej

Dronning Margrethes Vej i det nordlige Aarhus er opkaldt i 1904 efter Nordens Dronning Margrethe I (1353-1412). Vejen er en del af den gamle landevejsforbindelse mellem Aarhus og Grenaa, hvorfor Byrådet i 1903 vedtog at kalde vejstykket for Grenåvej. Der kom dog kun til at gå et år før det blev ændret til det nuværende. På den vestre side af Dronning Margrethes Vej ligger bydelen Trøjborg, mens Riis Skov ligger på den østre. Mod nord munder den ud i Grenåvej, mod syd i Skovvejen der går mod Midtbyen.

Om dronningen 
Margrethe I var dronning af Danmark, Norge og Sverige i en tid, hvor det var uhørt, at regeringsmagten overgik til en kvinde. Uden at blive kronet som regerende dronning blev hun udnævnt til "fuldmægtig frue og husbond og det ganske riget af Danmarks formynder" i 1387 kort efter sønnen Olufs død. Lignende titel fik hun i både Norge og Sverige året efter.

Kilder og henvisninger 

Gader i Aarhus
Jægergårdsgade

Jægergårdsgade i Aarhus ligger i bykvarteret Frederiksbjerg, og går fra Celebesvej i Sydhavnen til Frederiks Allé over en strækning på 1100 meter. Gadens navn stammer fra en skovriddergård kaldet Jægergården, som hørte under Marselisborg Gods. Jægergården blev opført i 1724 tæt ved Marselisborg Allé, og blev revet ned i 1910, hvorefter DSB opførte kontorbygninger på stedet.

Indtil 1923 hed vejen Jægergaardsvej og førte fra Frederiks Allé til Marselisborg Allé. Det var en markvej anlagt af Mads Pagh Bruun, som havde en klædefabrik lidt fra vejen.
Jægergaardsvejen skiftede i 1924 navn til Jægergårdsgade. Frederiksbjerg Grundejerforening bad byrådet om at få ændret navnet.

Aarhus Oliefabrik
I 1872 blev Aarhus Palmekærnefabrik grundlagt ved siden af Jægergården. Fabrikken blev senere kendt som Aarhus Oliefabrik. Oliefabrikken producerede planteolier fra frø, nødder og kerner. I folkemunde blev den kaldt ”oliemøllen.” Fabrikken voksede med tiden, og mellem 1915-1918 byggede Aarhus Oliefabrik et nyt anlæg på havnen.

Boligbyggeri
I 1870 var der 300 beboere på Frederiksbjerg. Bydelen var en del af Viby Sogn, hvilket gjorde det besværligt at have virksomhed i Aarhus. Der var også problemer med transporten, da der kun var få forbindelsesveje ind til Aarhus midtby. I 1874 besluttede Aarhus Byråd sig for at købe de 88 tønder land, som lå syd for banen. Dette førte til, at man byggede en ny bro, Bruuns Bro, over banen. Efter broen blev taget i anvendelse, voksede Frederiksbjerg hurtigt, det samme gjorde Jægergårdsgade. I de første år efter broens opførelse var de fleste huse, opført i Jægergårdsgade, mindre huse i ét plan. Mange af dem blev senere ombygget eller erstattet af større byggerier.

Forretningsgade
Jærgergårdsgade har gennem tiden udviklet sig til at være en livlig forretningsgade. Det skyldes blandt andet, at den største del af trafikken sydpå før i tiden gik gennem gaden.
Gaden fik i 1900 et apotek. Bygningen var opført af Rudolf Frimodt Clausen i palæ-stil. Apoteket blev kaldt Sct. Pauls Apotek, efter Skt. Pauls Kirke som allerede lå i kvarteret. Den første apoteker Holger Skouboe var den, der betalte for byggeriet.

Kilder og henvisninger

Gader i Aarhus
Daphne Gautschi

Daphne Gautschi (født 9. juli 2000) er en schweizisk håndboldspiller, som spiller i SG BBM Bietigheim og Schweiz' kvindehåndboldlandshold.

Referencer 

Håndboldspillere fra Schweiz
Håndboldspillere fra Metz Handball
Knudrisgade

Knudrisgade i Aarhus er en gade mellem Nørreport mod sydvest og Østbanetorvet mod nordøst. Gaden er hovedsageligt præget af 3-4 etagers karréer og et ungdomskulturhus, hvis bygning tidligere husede Folkeregistret i Aarhus.

Navnet
Det er af og til fremført at navnet skulle stamme fra en mand, der hed Knud Riis, og som boede i området. Det kommer snarere af naturforholdene på stedet. Til beskrivelse af en fremspringende bakke har man brugt ordet knude, hvilket bl.a. indgår i det mere udbredte Knudshoved. Den fugtige bakke har været bevokset med et krat eller en lille skov, hvortil også bruges betegnelsen ris. Sættes ordene sammen får man en "risbevokset bakkeknude".

Knudrisgade benævnes af Aarhus Byråd
Den projekterede gade ses på et bykort fra 1858, men navnet kom først almindeligt i brug fra 1867, hvor den sydlige del af Knudrisgade blev bebygget.
Aarhus Byråd vedtog at navnet Knudrisgade på byrådsmødet 5. februar 1891 efter indstilling af Udvalget for Byens Udvidelse og Bebyggelse.

Kilder og henvisninger

Gader i Aarhus
Kurt Betschart

Kurt Betschart (født 25. august 1968 i Erstfeld) er en forhenværende cykelrytter fra Schweiz. 

Hans foretrukne disciplin var banecykling, hvor seksdagesløb var hans speciale. Med 37 sejre har han sammen med makker Bruno Risi verdensrekorden for flest vundne løb, heriblandt to ved Københavns seksdagesløb.

Betschart deltog ved Sommer-OL 2000 i Sydney.

Han indstillede karriere i juli 2006.

Eksterne henvisninger 

 

Mandlige cykelryttere fra Schweiz
Vindere af Københavns seksdagesløb
Res publica

Res publica er en sætning på latin, som løst oversat kan betyde samfundsanliggende. Det er roden i ordet "republik".

Latinske ord
Latinske vendinger
Romersk Lov
Valfjorden (Måsøy)

Valfjorden er en fjord på vestsiden af Rolvsøya i Måsøy kommune i Troms og Finnmark  fylke i Norge. Fjorden har indløb  mellem Skarvodden i nord og Rossvikskjeret i syd og går fem kilometer mod øst til Valfjordbotn i enden af fjorden.

Valfjorden er 46 meter på det dybeste, helt yderst i fjorden. 
Der er kun bebyggelser inderst i fjorden omkring Valfjordbotn. Her ligger blandt andet Sørkjosen på sydsiden. Omkring en kilometer mod øst fra Valfjordbotn ligger bunden af Langfjorden på østsiden af Rolvsøya.

Fylkesvej 151 (Finnmark) går langs nordsiden af Valfjordbotn.

Kilder og henvisninger

Valfjord på Rolvsøy billede på kystmuseene.no

Fjorde i Troms og Finnmark
Måsøy
Langfjorden (Måsøy)

Langfjorden er en fjord på østsiden af Rolvsøya i Måsøy kommune i Troms og Finnmark  fylke i Norge. Fjorden har indløb mellem Kalveskjeret i nord og Kyrkjeneset i syd og går 6,5 kilometer mod vest til Langfjordbotn i enden af fjorden.

Det ligger flere bebyggelser langs nordsiden af fjorden. Kalven ligger helt yderst i fjorden på øen med samme navn, mens Gunnarnes ligger længere inde. Fra Gunnarnes går der færge  over til Havøysund på fastlandet. 

Inderst i fjorden deler den sig i to: Sandfjorden går mod nordvest, mens Langfjordbotn går mod sydvest. Fra bunden af Sandfjorden  er der kun ca. en kilometer mod vest til bunden af Valfjorden. Langfjorden er op til  51 meter dyb. 

Fylkesvej 151 (Finnmark) og Fylkesvej 153  går langs nordsiden af fjorden.

Kilder og henvisninger

Fjorde i Troms og Finnmark
Måsøy
Michelle Visage

Michelle Visage (født 20. september 1968) er en amerikansk sangerinde, TV-værtinde, radio-DJ, forfatter og dommer på programmet RuPauls Drag Race.

Referencer

Eksterne henvisninger 
 
 
 

Sangere fra USA
Hugh Johnson

Hugh Eric Allan Johnson OBE (født 10. marts 1939 i London) er en britisk forfatter og vinekspert. Han betragtes som verdens bedst sælgnde vinskribent. Hans smagning af en flaske Steinwein 1540fra den tyske vingård Würzburger Stein i 1964 betragtes som den potentielt ældste flaske vin, der er blevet smagt på.

Bibliografi 
 Wine (1966)
 The World Atlas of Wine (1971, seks udgave: siden 2004 skrevet sammen med Jancis Robinson)
 Trees – A Lifetime's Journey through Forests, Woods and Gardens (2010)
 Hugh Johnson's Pocket Wine Book (1977, siden udgivet årligt)
 The Principles of Gardening (1979), Mitchell Beazley Publishers (UK)/Simon & Schuster, Inc. (US)
 Hugh Johnson's Wine Companion (1983, seks udgaver)
 The Story of Wine (1989), og illustreret i genudgivelse (2004), Mitchell Beazley/Octopus, London, UK
 The Art and Science of Wine (1992, skrevet sammen med James Halliday)
 A Life Uncorked (2006, autobiography, anecdotes and opinions)
 Hugh Johnson's Wine Guide 2012, iPhone app (2010)

Fjernsyn 
 Vintage: A History of Wine (1989)

Referencer 

Forfattere fra England
Faglitterære forfattere fra England
Vinanmeldere
Personer fra London
Politbureau

Et Politbureau (, , eller fra tysk: Politbüro forkorkelse for politisk bureau) er den udøvende magt i flere politiske partier, oftest i kommunistiske partier.

Alle landene i østblokken blev i praksis styret af et politbureau, hvor Sovjetunionens politbureau formentlig er det mest kendte.

Folkerepublikken Kina er et af de få lande, der i dag de facto styres af et politbureau. Magten er her koncentreret i politbureauets centralkomité.

Danmarks Kommunistiske Parti (DKP) havde oprindeligt et politbureau, men organet skiftede efter Kominterns opløsning navn til forretningsudvalget.

Referencer 

Kommunisme
Valdemar Riise

Valdemar Riise (1. juni 1853 - 10. december 1914) var indehaver af ”St. Thomas Apothecary Hall A.H. Riise”- Det kongeligt privilegerede apotek på de Vestindiske øer, der blev grundlagt af hans far Albert Heinrich Riise i 1838 på øen St. Thomas i Dansk Vestindien (i dag kendt som De Forenede Staters Jomfruøer – US Virgin Islands). Valdemar solgte apoteket i 1913 og vendte tilbage til København fordi han led af svær sygdom. Efter at have vendt tilbage til København i 1913 døde han 1 år efter i 1914.

Biog 
Valdemar blev i 1907 udnævnt til Ridder af Dannebrog. Riddere blev bedt om at skrive en vitae og Valdemar Riise's vitae dateret 24. september 1907.  Kong Håkon af Norge udpegede Valdemar Riise som Norsk konsul i Vestindien, og i 1912 blev Valdemar Riise hædret med den norske St. Olavs ordre fra 1. klasse, som tildeles som ”belønning for udmærkede fortjenester af fædrelandet og menneskeheden”.

Kong Haakon den 7. af Norge startede sit liv som Prins Carl af Danmark. Han blev valgt som konge i Norge efter en folkeafstemning og fik en karriere indenfor militæret, og han blev uddannet til officer i Søværnet på Søofficersskolen i København fra 1889 til 1893. Fra 1893 og frem til sin udnævnelse til norsk konge i 1905, gjorde han tjeneste som løjtnant i Den Kongelige Danske Marine og deltog i flere sejltogter., hvilket førte til at han tjente på fartøjet Fregatten Jylland. Det nationale klenodie og et af Danmarks mest berømte museum "Fregatten Jylland" - som i øvrigt deler sit navn med en anden variant af A.H. Riise NAVY Rum- ledte prinsen til de vestindiske øer. Her mødte han Valdemar Riise, søn af A.H. Riise. 

King Haakon og Riise etablerede et tæt venskab gennem årene og nød hinandens selskab ved flere lejligheder, da King Haakon besøgte A.H. Riise Pharmacy og Riise's private hjem. Venskabet begyndte, da den daværende prins Karl tjente på fregatterne Jylland og Fyen, der fungerede som skibsfart i de vestlige indiske lande og som ofte forankrede Saint Thomas.

Referencer 

Personer fra Dansk Vestindien
Dannebrogordenen